Siseministeerium

lauri.laanemets@siseministeerium.ee

Lugupeetud siseminister Lauri Läänemets

Eesti Politsei Kutseühingu juhatuse liikmena olen alates 2008 aastast analüüsinud Eesti Politsei arengut ja ellu viidud reformide mõju Eesti Riigile, ühiskonnale ning politseiteenistujate ja töötajate karjäärile kui ka PPA-le üldiselt.

2008.a. lõpetasin õigusteaduse magistriõpingud ja tegin uurimustöö Eesti Politsei töömotivatsioonidest.

Minu poolt käsitletavad põhiteemad on:

1. PPA struktuur ja allstruktuurid ning nendes olevad ametikohad.
2. Teenistujate omavaheline seotus ja sellest tulenevad mõjud PPA sisesele haldustegevusele ja töötajate karjäärile.
3. Personaalia ja ametikohtade mehitamise süsteem ning struktuurne ja ametkondlik alluvussüsteem.
4. Inimressursi kasutamine ning jagunemine juhtideks ja spetsialistideks ning ametikohale nimetamine.
5. Rahalise ressursi ja palgafondi realiseerimine ning kasutamine ja tänase süsteemi põhjuslikud seosed.
6. Ametijuhendid ja ametikoha tööjuhend ning palgajuhendi omavahelise regulatsiooni seosed.
7. Politseiametnikele isiklike teenistusastmete andmise regulatsioon.

Arusaadavalt olete jõudnud kohtuda PPA juhtkonnaga ning tutvunud nende seisukohtade ja taotlustega sest Teil tuleb vastu võtta PPA edasist käekäiku puudutavaid olulisi otsuseid.

Lähtuvalt ülaltoodust ja PPA edaspidist arengut arvestades on mõistlik ära kuulata ja teada saada ka ametkonna väliseid seisukohti mis on seni teadolevast erinevad.

Eesti Politsei Kutseühing on täna formaal juriidiline organisatsioon millel puuduvad liikmed kuid mille juhatuse liikmena muuhulgas suhtlen paljude PPA- ga seotud inimestega. Seotud inimeste all pean muuhulgas silmas ka menetlusaluseid isikuid.

Lähtuvalt ülaltoodust teen ettepaneku kohumiseks. Palun Teid teada anda millised teemasid puudutavaid küsimusi peate vajalikuks arutada, et lahendusi leida.

Lugupidamisega

/allkirjastatud digitaalselt/

Aare Siir

Eesti Politsei Kutseühingu juhatuse liige

aare.siir@mail.ee